Cum se putea localiza doctorul Radu Zamfir în 2 minute

Mă numesc Goia Cornel, sunt din Alba-Iulia, am 74 de ani şi am fost profesor de fizică la Colegiul Naţional „Horea, Cloşca şi Crişan”.

Doctorul Radu Zamfir dispunea de un iPhone-5 cu acces la GPS. I s-a cerut să-şi determine coordonatele, adică în condiţiile de şoc în care se afla, i s-a cerut imposibilul. Din câte am înţeles a făcut o astfel de încercare, dar fără succes.

Doctorului Radu Zamfir trebuia să i se ceară următoarele:

1. Să activeze GPS-ul;
2. Să facă o poză;
3. Să trimită poza la o adresă de e-mail.

Poza se putea face în ceaţă, în întuneric, deoarece nu imaginea era importantă.

Invit Instituţiile Statului să facă cu mine următorul experiment. Poza făcută cu telefonul indicat mai sus, şi respectând cele 3 proceduri, să o trimită la adresa:

cornel.goia@hotmail.com

În apoximativ două minute voi localiza telefonul, cu o precizie de ordinul metrilor (nu al zecilor de metri). Prin localizare înţeleg că voi determina coordonatele (latitudinea, longitudinea) şi voi mapa locaţia, adică o voi indica pe hartă.

Instituţiile interesate în acest test, sunt rugate să mă contacteze telefonic pentru a stabili ziua şi ora când doresc să facem acest experiment. Numărul meu de telefon poate să fie aflat de la redacţia ziarului.

Mare păcat pentru cele două vieţi pierdute şi pentru milioanele de lei irosiţi la achiziţionarea unor aparate speciale. Deasupra ţării noastre se găsesc sateliţi care ne pot ajuta, cu condiţia ca să apelăm la ajutorul lor.

Mă ofer ca voluntar într-un eventual exerciţiu organizat de ISU.

P.S. Doar pentru redacţia ziarului, numărul meu de telefon este 0258834680